РЕПУБЛИКА СРБИЈА

НАРОДНА СКУПШТИНА

Одбор за образовање, науку,

технолошки развој и информатичко друштво

14 Број 02-4324/14

15. јануар 2015. године

Б е о г р а д

ПРЕДСЕДНИКУ

НАРОДНЕ СКУПШТИНЕ РЕПУБЛИКЕ СРБИЈЕ

 Одбор за образовање, науку, технолошки развој и информатичко друштво Народне скупштине Републике Србије, на седници одржаној 15. јануара 2015. године, разматрао је листе кандидата у вези са избором чланова Националног савета за високо образовање и у складу са чланом 156. Пословника Народне скупштине о томе подноси

И З В Е Ш Т А Ј

1. Одбор за образовање, науку, технолошки развој и информатичко друштво, на седници одржаној одржаној 4. децембра 2014. године разматрао је Информацију о току поступка за избор чланова Националног савета за високо образовање (у даљем тексту: Савет). Том приликом је констатовано да члановима Савета мандат истиче 29. децембра 2014. године и да овлашћени предлагачи још увек нису поднели предлог за избор нових чланова и поред ургенције из службе Одбора.

 2. Одбор је на седници, одржаној 15. јануара 2015. године, приликом разматрања листе кандидата за чланове Савета, претходно упознат да је Законом о високом образовању („Службени гласник РС“, бр. 76/05, 100/07-аутентично тумачење, 97/08, 44/10, 93/12, 89/13 и 99/14.) прописано у члану 10. да Национални савет за високо образовање има 21 члана које бира Народна скупштина на мандатни период од четири године, и то: **12** чланована предлог Конференције универзитета Србије; **два** на предлог Конференције академија струковних студија; **шест** на предлог Владе од којих је један представник Косова и Метохије са Универзитета у Приштини са седиштем у Косовској Митровици, а **једног** на предлог надлежног органа Аутономне покрајине Војводине.

 Одбор је информисан, да је Конференције универзитета доставила 24. децембра 2014. године листу од 12 кандидата за чланове Савета, колико се и бира; да је Конференција академија струковних студија предложила два кандидата, колико се и бира (листа примљена 18. децембра 2014. године); да је Покрајинска влада Аутономне покрајине Војводине предложила једног кандидата (кандидатура достављена 11. децембра 2014. године) и да је Влада Републике Србије, као трећи, Законом утврђени предлагач, доставила 5. јануара 2015. године листу од шест кандидата за чланове Савета.

 Одбор је разматрао поднете предлоге и констатовао да су листе кандидата које су поднели овлашћени предлагачи у складу са одредбама члана 10. Закона о високом образовању.

 **Одбор је након тога закључио, да утврђене листе кандидата, заједно са њиховим биографијама, достави Народној скупштини као збирну листу ова четири предлагача, јер су се стекли услови за спровођење поступка за избор 21 члана Националног савета за високо образовање на период од четири године.**

 **Одбор предлаже да се Збирна листа кандидата размoтри ПО ХИТНОМ ПОСТУПКУ у складу са чланом 167. Пословника.**

 **Хитан поступак се предлаже, с обзиром на то да је мандат члановима Савета истекао 29. децембра 2014. године.**

 Оригинална документација предложених кандидата, као и биографије кандидата Конференције универзитета које су састављане на прописаном обрасцу, налази се у служби Одбора и доступна је на увид свим народним посланицима.

 За известиоца Одбора на седници Народне скупштине одређен је мр Александра

Јерков, председница Одбора.

 ПРЕДСЕДНИЦА

 мр Александра Јерков

**ЗБИРНА ЛИСТА**

**КАНДИДАТА ЗА ЧЛАНОВЕ**

**НАЦИОНАЛНОГ САВЕТА ЗА ВИСОКО ОБРАЗОВАЊЕ**

**I**

**Са листе Конференције универзитета Србије бира се дванаест чланова**:

1. **др Јован Степановић**, редовни професорТехнолошког факултета Универзитета у Нишу,
2. **др Владица Цветковић**, редовни професор Рударско-геолошког факултета Универзитета у Београду,
3. **др Драган Ђорђевић,** редовни професор Природно-математичког факултета Универзитета у Нишу,
4. **проф. др Илија Ковачевић**, Факултет техничких наука Универзитета у Новом Саду,
5. **др Ендре Пап**, редовни професор Универзитета Сингидунум,
6. **академик Ђорђе Шијачки**, Институт за физику Универзитета у Београду,
7. **академик Слободан Грубачић**, професор емеритус Универзитета у Београду,
8. **др Душан Николић**, редовни професор Правног факултета Универзитета у Новом Саду,
9. **др Дејан Поповић**, редовни професор Правног факултета Универзитета у Београду,
10. **академик Владимир Костић**, редовни професор Медицинског факултета Универзитета у Београду,
11. **мр Милан Алексић**, професор Филолошко-уметничког факултета у Крагујевцу**,**
12. **др Јелица Ђокић**, редовни професор Факултета драмских уметности Универзитета уметности у Београду.

**II**

 **Са листе Конференције академија струковних студија бирају се два члана:**

13**. др Дамњан Радосављевић**, професор Високе пословно-техничке школе струковних студија у Ужицу,

14. **др Иван Булатовић,** професор Београдске пословне школе-Висока школа

 струковних студија у Београду

**III**

**Са листе ВладеРепублике Србије бира се шест чланова**:

15. **др Бранко Урошевић**, редовни професор Економског факултета Универзитета у Београду

16. **др Миодраг Поповић**, редовни професор Електротехничког факултета

 Универзитета у Београду

17. **др Дарко Плећаш**, редовни професор Медицинског факултета Универзитета

 у Београду

18. **др** **Бранислава Белић**, ванредни професор Пољопривредног факултета

 Универзитета у Новом Саду

 19. **др Бранислав Јеремић**, редовни професор Машинског факултета

 Универзитета у Крагујевцу

 20. **др Славиша Трајковић**, редовни професор Економског факултета Универзитета у Приштини са седиштем у Косовској Митровици

**IV**

 **Са листе надлежног органа Аутономне покрајине Војводине бира се један члан**:

21**. др Ратко Николић,** редовни професор у пензији-Пољопривредни факултет Универзитета у Новом Саду.